Ilmend n Durkheime, inagrawen n tmuɣliwin imenza i yexdem umdan ɣef umaḍal d yiman-is kkan-d seg tesreḍt.31 Timuɣliwin timegra ɣef leḥsab-is d ayen yecrek akk yiwen n wegraw anmetti, am ddin, ad tent-naftt ẓẓant deg wallaɣen-nsen. Deg usemgired-ines gar tmuɣliwin timegra d tnemdanin32, yessawed ɣer tekti i la d-yeqqaren belli timetti tezga-d nnig wemdan, yesseggra-d daɣen, dakken iferdisen inmettiyen am: tmuɣliwin tinmettiyin, kkan-d nnig iferdisen inemdanen. D ayen i d-tessebgen Medane33 mi d-tenna dakken timuɣliwin tinmettiyin d yiwen n tawil i d-yemmalen tezwer n wudem anemetti ɣef wudem anemdan. Ma d ayen yerzan timuɣliwin tinemdanin ilmend n Gaymard.S34, iḥseb-itent Durkheim d ayen akk i yessemgaraden amdan ɣef wayeḍ, neɣ d tikliwin yerzan yiwen n wemdan.